湘南村（萧山）

湘南村，是吳越杭州市蕭山區义桥镇个一隻行政村。

 历史 
2005年5月份，峡山头村、牌轩村、后坛村合并成湘南村。

原峡山头村：1949年5月份之后归山后乡，后歇来归新坝乡，貤划到连山乡。合作化个辰光建立过群建农业社，公社化之后改成群建大队，1981年改成峡山头大队。1984年是峡山头村。

原牌轩村：1949年5月份之后归山后乡，合作化个辰光建立过牌轩农业社，后歇来则后坛村合并建立湘南农业社，公社化之后分设牌轩大队。1984年是牌轩村。

原后坛村：1949年5月份之后归山后乡，是后坛村。合作化个辰光建立过建国初级农业社，后歇来则牌轩村合并建立湘南农业社，公社化之后分设后坛大队。1984年是后坛村。

 基本情况 
湘南村来夯义桥镇北面，杭州绕城高速南面，时代大道东面，北面则湘东村搭界，东面则联三村搭界，南面则义桥村搭界，西面则民丰村搭界。湘南村则湘东村、富春村、河西村、勤里村、昇光村、复兴村、七里店村、罗峰社区、杨岐社区、新坝村、山后村、蛟山村、田丰村、民丰村搭界。

 自然村 

 峡山头村：来夯村东头，村东头有美女山、黄竹山，西头有杨岐岭、寿山，山峡当中建村，介咾叫峡山头。民国《萧山县志稿·疆域·村落》有峡山头村名记载。20世纪30年代归二都二图。
 封湖墩：来夯村东北面。民国《萧山县志稿·疆域·村落》有风炉墩村名记载。20世纪30年代归二都二图。村里向有杭州市级文物保护单位湘南韩氏宗祠。
 牌轩下：来夯村南。明朝正统两年（1437年）韩祺中解元，后歇来貤中进士，来夯村里向造勒一座解元牌坊，介咾叫牌轩下。民国《萧山县志稿·疆域·村落》有牌轩下村名记载。20世纪30年代归二都二图。
 姜家里：来夯村北。民国《萧山县志稿·疆域·村落》有姜家里村名记载。20世纪30年代归二都二图。
 七家舍：来夯村西南。七份人家造草舍蹲夯，介咾叫箇個名字。20世纪30年代归二都二图。
 后坛：来夯村西北。民国《萧山县志稿·疆域·村落》有后坛庄村名记载。20世纪30年代归二都二图。

 参考资料 

Category:义桥镇（萧山）
Category:萧山区村级行政区划